## Pravilnik o izmjenama i dopunama Pravilnika o obaveznom atestiranju protuudarnih ventila za skloništa i dvonamjenske objekte te o uvjetima kojima moraju udovoljavati organizacije udruženog rada ovlašt

### NN 6/2001 (24.1.2001.), Pravilnik o izmjenama i dopunama Pravilnika o obaveznom atestiranju protuudarnih ventila za skloništa i dvonamjenske objekte te o uvjetima kojima moraju udovoljavati organizacije udruženog rada ovlašt

# DRŽAVNI ZAVOD ZA NORMIZACIJU I MJERITELJSTVO

138

Na teme­lju članka 5. stavka 2., članka 13. stavka 2., članka 17. stavka
2. i članka 23. stavka 4. Zakona o normizaciji (»Narodne novine«, broj 55/96),
ravnate­lj Državnog zavoda za normizaciju i mjerite­ljstvo donosi

## PRAVILNIK

### O IZMJENAMA I DOPUNAMA PRAVILNIKA O OBAVEZNOM ATESTIRANJU PROTUUDARNIH VENTILA ZA SKLONIŠTA I DVONAMJENSKE OBJEKTE TE O UVJETIMA KOJIMA MORAJU UDOVOLJAVATI ORGANIZACIJE UDRUŽENOG RADA OVLAŠTENE ZA ATESTIRANJE TIH PROIZVODA

Članak 1.

U Pravilniku o
obaveznom atestira­nju protuudarnih ventila za skloništa i dvonamjenske objekte
te o uvjetima kojima moraju udovo­ljavati organizacije udruženog rada ovlaštene
za atestira­nje tih proizvoda (»Službeni list«, broj 24/90),  članak 2. mije­nja se i glasi:

»Članak 2.

Postupak potvrđiva­nja protuudarnih ventila za skloništa i dvonamjenske
objekte (u nastavku teksta »PUV«) provodi se tako da se potvrđuje tip proizvoda
uz kontrolu usklađenosti proizvoda s potvrđenim tipom.

Tip proizvoda određen je u Pravilniku o tehničkim normativima za skloništa«.

Članak 2.

U članku 7., stavak 2. mije­nja se i glasi:

»Od svakog tipa PUV-a uzimaju se po 2 uzorka.«

Članak 3.

Članak 9. pravilnika mije­nja se i glasi:

»Članak 9.

Za PUV za koji se ispitiva­njem utvrdi da zadovo­ljavaju propisanim
uvjetima ovlaštena pravna osoba za potvrđiva­nje izdaje potvrdu o sukladnosti
uz koju prilaže izvještaj o ispitiva­nju.

Potvrda o sukladnosti, s priloženim izvještajem o ispitiva­nju, izdaje
se u tri primjerka od kojih se jedan dostav­lja podnosite­lju zahtjeva za potvrđiva­nje,
jedan Državnom zavodu za normizaciju i mjerite­ljstvo, a jedan zadržava ovlaštena
pravna osoba za potvrđiva­nje koja je izdala potvrdu o sukladnosti.

Potvrda o sukladnosti za potvrđeni tip PUV-a vrijedi šest godina od dana
izdava­nja potvrde o sukladnosti ako se kontrolnim ispitiva­njem obav­ljenim
prema članku 11. pravilnika utvrdi da je PUV sukladan s potvrđenim tipom.

Izdana potvrda o sukladnosti prestaje vrijediti kada se na potvrđenom
tipu PUV-a obave izmjene u konstrukciji koje utječu na propisane karakteristike
PUV-a. U tom slučaju, o uči­njenim izmjenama proizvođač mora obavijestiti ovlaštenu
pravnu osobu za potvrđiva­nje koja je izdala potvrdu o sukladnosti radi
ponovnog potvrđiva­nja tog tipa PUV-a.

Smatra se da je PUV opskrb­ljen
važećom potvrdom o sukladnosti bez obzira na datum prodaje, ako je proizveden u
roku važe­nja potvrde o sukladnosti«.

Članak 4.

Članak 10. Pravilnika mije­nja
se i glasi:

»Članak 10.

PUV za koji je izdana potvrda
o sukladnosti označava se potvrdbenim znakom prema Pravilniku o izgledu i
upotrebi potvrd­benog (certifikacijskog) znaka (»Narodne novine«, broj 88/98,
165/98 i 8/99), pri čemu veličina »B« potvrdbenog znaka mora iznositi najma­nje
50 mm.

Potvrdbeni znak stav­lja se
na posebnu pločicu, na­ljepnicom ili utiskiva­njem s va­njske strane, na
prirubnici izlaznog dijela PUV-a.

Osim potvrdbenim znakom PUV
mora biti obi­lježen i posebnom pločicom koja sadrži:

1) naziv i sjedište proizvođača
odnosno uvoznika;

2) oznaku tipa proizvoda
prema pravilniku;

3) broj i datum izdava­nja
potvrde o sukladnosti za tip PUV-a;

4) godinu proizvod­nje.

Pločica se izrađuje od
aluminijskog lima, nehrđajuće­g čelika, bronce ili mjedi, a pričvršćuje se na
jedan od ovih načina:

1) mekim ili tvrdim lem­lje­njem,
izravno ili pomoću okvira

2) upuštenim vijcima,
blokiranim na određenom mjestu punktira­njem ili mekim lem­lje­njem.«

Članak 5.

U članku 11. stavak 1. mije­nja
se i glasi:

»Usklađenost PUV-a s potvrđenim
tipom kontrolira se jedanput u dvije godine.«

Članak 6.

U članku 12. iza stavka b)
dodaje se stavak c) koji glasi:

»c) Provjeru osposob­ljenosti
i nadzor nad ovlaštenom pravnom osobom za potvrđiva­nje proizvoda provodi Državni
zavod za normizaciju i mjerite­ljstvo prema kriterijima norme HRN EN
45001:1996., ako u pravilniku nije drukčije propisano.«

Članak 7.

Iza članka 13. dodaju se novi
članci 13.a i 13.b koji glase:

»Članak 13.a

Rješe­nja o ovlašte­nju
pravnih osoba za potvrđiva­nje proizvoda donesena prije stupa­nja na snagu ovog
pravilnika ostaju na snazi dvanaest mjeseci od dana stupa­nja na snagu ovog
pravilnika.

Ovlaštene pravne osobe moraju
u roku iz stavka 1. ovog članka zadovo­ljiti sve uvjete iz članka 12.
pravilnika.

Članak 13.b

U cijelome tekstu Pravilnika
o obaveznom atestira­nju protuudarnih ventila za skloništa i dvonamjenske
objekte te o uvjetima kojima moraju udovo­ljavati organizacije udruženog rada
ovlaštene za atestira­nje tih proizvoda, riječ »atestira­nje« zamje­njuje se
riječju »potvrđiva­nje, riječ »atest« zamje­njuje se riječima »potvrda o
sukladnosti«, riječ »standard« zamje­njuje se riječju »norma«, riječi
»jugoslavenski standard« zamje­njuju se riječima »hrvatska norma«, oznaku »JUS«
zamje­njuje oznaka »HRN«, riječi »Socijalistička Federativna Republika
Jugoslavija« zamje­njuju se riječima »Republika Hrvatska« riječi »organizacija
udruženog rada ovlaštena za atestira­nje« zamje­njuju se riječima »ovlaštena
pravna osoba za potvrđiva­nje«, a riječi »Savezni zavod za standardizaciju«
zamje­njuju se riječima »Državni zavod za normizaciju i mjerite­ljstvo«, u
odgovarajućemu rodu i padežu.«

Članak 8.

Ovaj pravilik stupa na snagu osmoga dana od dana objave u »Narodnim
novinama«.

Klasa:
011-02/01-02/03
Urbroj: 558-04/11-01-1
Zagreb, 15. siječ­nja 2001.

Ravnate­lj
Državnog zavoda za normizaciju i mjerite­ljstvo
**dr. sc. Jakša Topić, dipl. ing.,** v. r.

if !supportEmptyParas endif

Pravilnik, NN 6/2001-138